จุดพลุฉลอง! III เปิดเทรดวันแรกพุ่งแรง 48% วอลุ่มกระฉูด
จุดพลุฉลอง! III เปิดเทรดวันแรกพุ่งแรง 48% ณ เวลา 10.00 น. ราคาอยู่ที่ 7.10 บาท บวก 2.30 บาท หรือ 47.92% สูงสุด 7.15 บาท ต่ำสุด 7.05 บาท ด้วยมูลค่าซื้อขาย 389.32 ล้านบาท 
1 ก.ย. 2560

ผู้สื่อข่าวรายงานว่า ราคาบริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 10.00 น. ราคาอยู่ที่ 7.10 บาท บวก 2.30 บาท หรือ 47.92% สูงสุด 7.15 บาท ต่ำสุด 7.05 บาท ด้วยมูลค่าซื้อขาย 389.32 ล้านบาท ขณะที่ดัชนีตลาดหุ้นไทยโดยรวมบวก 0.25%
ทั้งนี้ III เข้าซื้อขายในวันนี้ (1 ก.ย.) เป็นวันแรก โดยราคาเปิดอยู่ที่ 7.10 บาท จากราคา IPO ที่ 4.80 บาท ซึ่งมีธนาคารซีไอเอ็มบี ไทย จำกัด (มหาชน) เป็นที่ปรึกษาทางการเงิน
 
อนึ่ง III  เป็นผู้ประกอบธุรกิจให้บริการด้านโลจิสติกส์ครบวงจร จะเข้าซื้อขายในตลาดหลักทรัพย์แห่งประเทศไทย (SET) เป็นวันแรก โดยเสนอเสนอขายหุ้นสามัญแก่ประชาชนเป็นครั้งแรก (IPO) ไม่เกิน 160,000,000 หุ้น ที่มูลค่าที่ตราไว้ (พาร์) 0.50 บาท/หุ้น ที่ราคา IPO หุ้นละ 4.80 บาท โดยมีธนาคารซีไอเอ็มบี ไทย จำกัด (มหาชน) หรือ CIMBT เป็นที่ปรึกษาทางการเงิน
โดยบริษัทมีแผนการลงทุนในโครงการต่าง ๆ อาทิ โครงการท่าขนส่งสินค้าทางอากาศระหว่างประเทศที่ท่าอากาศยานดอนเมือง โครงการเพิ่มพื้นที่คลังสินค้าและบริการขนส่งตู้คอนเทนเนอร์ภายในประเทศ โครงการบริการจัดส่งและบริหารสินค้าคงคลังทั้งระบบเพื่อรองรับธุรกิจ e-commerce และโครงการขยายพื้นที่คลังสินค้าและเพิ่มรถขนส่งสำหรับสินค้าอันตราย เป็นต้น บริษัทคาดหวังว่าการขยายธุรกิจจะช่วยเสริมสร้างความแข็งแกร่งให้ธุรกิจ เพื่อสร้างผลตอบแทนที่ดีให้แก่ผู้ถือหุ้นต่อไป
 